पवार के दखल से विवाद सुलझा, NCP नेता और सोनिया गांधी ने शिवसेना को दिया भरोसा
Congress will remain silent Savarkar NCP Sharad pawar Sonia Gandhi assurance Shiv Sena  कांग्रेस नेता राहुल गांधी की वीर विनायक दामोदर सावरकर पर टिप्पणियों को लेकर महाराष्ट्र के राजनीतिक गठबंधन में पड़ी दरारों को पाट लिया गया है।
कांग्रेस नेता राहुल गांधी की वीर विनायक दामोदर सावरकर पर टिप्पणियों को लेकर महाराष्ट्र के राजनीतिक गठबंधन में पड़ी दरारों को पाट लिया गया है। NCP प्रमुख शरद पवार और कांग्रेस नेता सोनिया गांधी के बीच बुधवार को हुई बैठक में इस कलह का समाधान हो गया। सावरकर के संवेदनशील मुद्दे को लेकर भाजपा और शिवसेना एक साथ विरोध-प्रदर्शन की तैयारी कर रहे हैं। इसे देखते हुए शरद पवार ने सुलह की पहल की।
सोनिया-पवार की बैठक के बाद राहुल गांधी के टि्वटर हैंडल पर सावरकर संबंधी कोई टिप्पणी दिखाई नहीं दी। माना जा रहा है कि सुलह के बाद उन्होंने सभी ट्वीट डिलीट कर दिए हैं। दरअसल, राहुल ने कभी सीधे तौर पर सावरकर को लेकर ट्वीट नहीं किया था, बल्कि पार्टी समर्थकों की टिप्पणियों को रीट्वीट किया जाता था। लेकिन अब उनके ऑफिशियल हैंडल पर सावरकर के बारे में कोई भी ट्वीट नहीं है।
पवार बोले- कांग्रेस इस मामले को अपनी विचारधारा तक सीमित रखे
सुलह के बाद की परिस्थितियों में बुधवार को संसद के परिसर में सोनिया गांधी, राहुल गांधी और शिवसेना सांसद संजय राउत की सद्भावपूर्ण बैठक भी हुई। इसमें राउत को दोनों नेताओं ने आश्वस्त किया कि इस बारे में सावधानी बरती जाएगी।
पवार से सोनिया ने यह रूख दोहराया था कि सावरकर के बारे में पार्टी का रूख विचारधारा से जुड़ा है। इस पर पवार ने कहा कि कांग्रेस इसे अपनी विचारधारा तक सीमित रखे। वैचारिक मतभेद से ही तो तीनों अलग दल हैं, वरना एक ही दल होता।
राहुल पर और केस करने की तैयारी में भाजपा कार्यकर्ता
राहुल को लेकर गर्माए सियासी माहौल को भाजपा बनाए रखना चाहती है। इसके लिए सावरकर, संघ और भाजपा के अन्य नेताओं के नाम पर राहुल की टिप्पणी की फेहरिस्त तैयार की जा रही है, ताकि उन पर मानहानि के और नए केस दर्ज कराए जा सकें। साथ ही भाजपा ने सभी केंद्रीय मंत्रियों से राहुल प्रकरण पर भाजपा की राय रखने के लिए कहा है।
इसी कड़ी में बुधवार को केंद्रीय रेल मंत्री अश्वनी वैष्णव ने कहा कि, ‘राहुल गांधी को लगता है कि वह देश के संविधान और संस्थाओं से ऊपर हैं। वह सोचते हैं कि उन पर कार्रवाई नहीं हो सकती है।’ भाजपा के एक नेता का कहना है कि, भाजपा ही नहीं, आम जनता भी राहुल की ओर से किए गए अपमान को लेकर शिकायत दर्ज करा सकती है।
सावरकर पर टिप्पणियों से जुड़ी ये खबरें भी पढ़ें...
1. राहुल ने कहा था- सावरकर नहीं गांधी हूं, माफी नहीं मांगूंगा, मोदी और अडाणी पर सवाल पूछता रहूंगा
'सभी चोरों का सरनेम मोदी क्यों होता है...', राहुल के इस बयान से जुड़े मानहानि केस में सूरत की कोर्ट ने गुरुवार दोपहर 12.30 बजे राहुल को 2 साल की सजा सुनाई थी। लेकिन 27 मिनट बाद जमानत दे दी। सजा के 26 घंटे बाद शुक्रवार को उनकी सदस्यता खत्म कर दी गई। 23 घंटे बाद शनिवार को राहुल, प्रियंका के साथ कांग्रेस ऑफिस पहुंचे और 28 मिनट मीडिया से बातचीत की। पूरी खबर पढ़िए...
2. कांग्रेस के हैंडल से ट्वीट- सावरकर समझा क्या, नाम राहुल गांधी है
रेप पीड़ितों पर दिए बयान पर राहुल गांधी ने दिल्ली पुलिस की नोटिस पर मेल के जरिए 10 पॉइंट में 4 पेज का जवाब दिया है। राहुल ने कहा कि क्या यह मेरी ओर से अडाणी पर दिए गए बयान की वजह से हो रहा है। मैंने बयान 45 दिन पहले दिया था, जिस पर अब अचानक नोटिस देने की क्या जरूरत पड़ गई? देश में अभी भी महिलाओं के साथ यौन उत्पीड़न हो रहा है। पूरी खबर पढ़िए...